  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова 21-29 пӧсьтолэзе Самара улосвылын Приволжск федерал округысь егитъёслэн «iВолга» форумзы ортчоз. Удмуртиысь 93 адями ужрадэ пыриськоз. Со сярысь элькун тӧролэн но кивалтэтлэн пресс-службазы ивортӥз. Форуме кунлэн 88 улосвылысьтыз 2 сюрс адями вуоз. Егитъёс тямыс сменалэсь дышетскон программаез ортчозы: «Единство поколений», «Флагманы молодежи», «Научный проспект», «Мастера воспитания», «Миссия доброТЫ», «Креативная мастерская», «Территория спорта» но «Территории впечатлений». Удмуртия «Территория спорта» сменаен кивалтоз. Отын огазеяськонъёс спорт ужрадъёс радъяны дышетскозы. Смена ӵоже пыриськисьёс калык спорт видъёсъя ӵошатсконъёс ортчытонъя юрттос кылдытозы. Озьы ик куинь нимысьтыз ужрадъёс ортчозы: «Медиалаборатория», «Поколение Первых» но «Голос молодежи». Егитъёс понна пӧртэм пумиськонъёс, мастер-классъёс, концертъёс, калык лулчеберетъёсъя фестивал но мукет ужрадъёс радъяськозы. Со сяна, форум улсын ӵектосъёслэн вожвылъяськонзы ортчоз, тужгес но устоосыз грант утозы. Тегъёс: егитъёс форум Удмуртия  